ส่วนที่ 3

ฐานะการเงินและผลการดำเนินงาน

13. ข้อมูลการเงินที่สำคัญ

[]

[]

[]

[]

[]

[]

14. การวิเคราะห์และคำอธิบายของฝ่ายจัดการ

  Management Discussion and Analysis: MD&A

ภาพรวมผลการดำเนินงานที่ผ่านมา

ผลการดำเนินงานในปี 2558 บริษัท ที.ซี.เจ.เอเซีย จำกัด (มหาชน) และบริษัทย่อย
ได้รับผลกระทบจากสภาพเศรษฐกิจของประเทศ เช่นเดียวกัน
เนื่องด้วยบริษัทประกอบธุรกิจเกี่ยวเนื่องกับอุตสาหกรรมก่อสร้าง
ซึ่งถูกกระทบจากการชลอตัวจาการลงทุนทั้งภาครัฐและเอกชน ทำให้บริษัทต้องปรับแผนกลยุทธ
และการดำเนินงาน และผลประกอบการถูกกระทบอย่างมาก ทำให้กำไรสุทธิลดลง ร้อยละ 25.6
จากเดิม ทำได้ 68.12 ล้านบาท ลดลงเหลือ 49.93 ล้านบาท

รายละเอียด ดังนี้

รายได้

ในปี 2558 บริษัท และบริษัทย่อย มีรายได้จากการขายและบริการ 1,494.09 ล้านบาท เทียบกับ
ปี 2557 ซึ่งทำได้ 1,553.60 ล้านบาท ลดลงร้อยละ 3.8

รายได้จากการขายและบริการในกลุ่มเครื่องจักร เติบโตอย่างต่อเนื่อง ทำได้ 930.50
ล้านบาทเพิ่มขึ้นร้อยละ 21.3 จากปี 2557
รายได้ส่วนฝหญ่มาจากกลุ่มลูกค้าเดิมของบริษัทในกลุ่มงานรับเหมาก่อสร้างโครงการภาครัฐ
ยังคงมีความต้องการใช้เครื่องจักร ประเภทรถเครน และเครื่องจักรอื่น

ในส่วนธุรกิจผลิตภัณฑ์โลหะ มีรายได้รวม 689.14 ล้านบาท ลดลงร้อยละ 15.1
ถูกกระทบจากราคาที่ลดลง จากราคาตลาดโลก
และสินค้าที่นำเข้าจากประเทศเพื่อนบ้านที่ราคาถูกมาแข่งขัน
ทำให้บริษัทต้องปรับกลยุทธ์การขายเพื่อสามารถรักษากำไรขั้นต้นไว้

สำหรับโครงการรับเหมา ในปี 2558
บริษัทได้เข้าทำสัญญาเพื่อรับเหมาติดตั้งงานตกแต่งสถานีรถไฟฟ้าสายสีน้ำเงิน และสายสีเขียว
แต่งานโครงการล่าช้าออกไป ทำให้บริษัทจึงอยู่ในระหว่างเตรียมงานเพื่อติดตั้ง
ทำให้การรับรู้รายได้ล่าช้าออกไปจากปี 2558 เป็น ปี 2559

ส่วนรายได้อื่น ประกอบด้วย กำไรจากการขายทรัพย์สินของบริษัทในเครือ และรายได้อื่นในรูป
จากการขายอะไหล่, การให้บริการ, และ กำไรจากอัตราแลกเปลี่ยน เป็นต้น

โครงสร้างรายได้แยกตามกลุ่มผลิตภัณฑ์

[]

ต้นทุนขายและค่าใช้จ่าย

ต้นทุนขายของบริษัทและบริษัทย่อย ของปี 2558 และ ปี 2557 เท่ากับ 1,213.08 ล้านบาท และ
1,303.61 ล้านบาท ตามลำดับ และคิดเป็นอัตรากำไรขั้นต้นต่อรายได้การขายและบริการ ที่ร้อยละ
18.81 และ 16.09 ตามลำดับ

อัตรกำไรขั้นต้นในปี 2558 สูงขึ้นเล็กน้อย แม้ว่ารายได้รวมจะลดลง
ทั้งนี้รายได้จากกลุ่มเครื่องจักรเพิ่มขึ้น และมีกำไรขั้นต้นเพิ่มขึ้นด้วย จึงชดเชยรายได้
และกำไรขั้นต้นให้กลุ่มโลหะที่มีรายได้ลดลง

ค่าใช้จ่ายขายและบริหาร

ในปี 2558 บริษัทมีค่าใช้จ่ายขายและบริหาร เท่ากับ 183.17 ล้านบาทเพิ่มขึ้นร้อยละ 20.8
เป็นผลจากการขยายงานในงานโครงการรับเหมาที่รับงานในระหว่างปี 2558
และอยู่ระหว่างการเตรียมงานทั้งในส่วนของบุคลากร และ การบริหารจัดการ
แต่ประสบปัญหาเรื่องความพร้อมของโครงการเพื่อเริ่มงานตามสัญญาที่ล่าช้าออกไป
จึงยังไม่สามารถรับรู้รายได้ในปี 2558 ได้ ส่งผลให้สัดส่วนค่าใช้จ่ายขายและบริหารเพิ่มขึ้น
และเมื่อเทียบสัดส่วนค่าใช้จ่ายต่อรายได้รวม คิดเป็น ร้อยละ 12.1 เพิ่มขึ้นจากปี 2558
ซึ่งอยู่ในระดับร้อยละ 9.5

ต้นทุนการเงิน

บริษัท มีต้นทุนการเงิน จำนวน 60.38 ล้านบาท เพิ่มขึ้นจากปี 2557 ที่มีต้นทุนการเงินรวม 55.28
ล้านบาท คิดเป็นเพิ่มขึ้น ร้อยละ 9.2 เนื่องจากในปี 2558 บริษัทได้ปรับโครงสร้างที่มาของเงินทุน
เป็นการระดมทุนจากแหล่งเงินทุนระยะสั้น ในรูปตราสารหนี้ประเภทตั๋วเงินขายลด
เพื่อใช้หมุนเวียนสภาพคล่อง และมีต้นทุนเฉลี่ยที่ต่ำลง
แต่เนื่องจากสถานการณ์ระหว่างปีที่กระทบต่อรายได้ เช่นโครงการรับเหมาที่ยังไม่รับรู้รายได้,
การลงทุนในทรัพย์สินให้เช่าของบริษัทย่อย เป็นต้น จึงทำให้ค่าใช้จ่ายด้านการเงินเพิ่มขึ้น

กำไรสุทธิ

กำไรสุทธิส่วนที่เป็นของผู้ถือหุ้นของบริษัทจากงบการเงินรวมของปี 2558 รวมทั้งสิ้น 49.93
ล้านบาท คิดเป็นอัตราส่วนกำไรสุทธิเท่ากับร้อยละ 3.3 ลดลงจากปี 2557 18.21
ล้านบาทหรือร้อยละ 26.7

บริษัทฯ มีกำไรต่อหุ้นสำหรับปี 2558 เท่ากับ 0.57 บาทต่อหุ้น

  ฐานะการเงิน

  สินทรัพย์

ณ วันที่ 31 ธันวาคม 2558 บริษัท และบริษัทย่อย มีสินทรัพย์รวมจำนวน 2,988.59
ล้านบาทเพิ่มขึ้น ร้อยละ 5.2 จาก ณ วันที่ 31 ธันวาคม 2557

สินทรัพย์หมุนเวียน จำนวน 609.24 ล้านบาท ลดลงร้อยละ 24.9 เมื่อเทียบกับสินทรัพย์หมุนเวียน
ณ วันที่ 31 ธันวาคม 2557 โดยลดลงในส่วนของ

-   เงินสดและรายการเทียบเท่าเงินสด ลดลง 100.75 ล้านบาท และ

-   ลูกหนี้การค้าและลูกหนี้อื่นๆ ลดลง 56.98 ล้านบาท มีระยะเวลาในการเก็บหนี้เฉลี่ย 4
    วันลดลงจากปีก่อนเนื่องจากนโยบายการควบคุมสินเชื่อและการจัดเก็บ และ

-   เป็นการบริหารจัดการเพื่อรักษาสภาพคล่อง มีผลให้สินค้าคงคลัง ลดลง 69.01 ล้านบาท

[]

สินทรัพย์ไม่หมุนเวียน จำนวน 2,379.35 ล้านบาท คิดเป็นร้อยละ 79.6 ของสินทรัพย์รวม เพิ่มขึ้น
350.6 ล้านบาท หรือเพิ่มขึ้นร้อยละ 17.3 เมื่อเทียบกับ ณ วันที่ 31 ธันวาคม 2557 โดยร้อยละ
75.7 ของสินทรัพย์รวม คือ ที่ดิน อาคารและอุปกรณ์ ซึ่งประกอบด้วยสินทรัพย์ให้เช่าในบริษัทย่อย
ที่ทำในธุรกิจให้เช่าเครื่องจักร

หนี้สิน

บริษัท และบริษัทย่อย มีหนี้สินรวม ณ 31 ธันวาคม 2558 เท่ากับ 1,384.15 ล้านบาท เพิ่มขึ้นจาก
1,285.75 ล้านบาท หรือคิดเป็นร้อยละ 7.7

หนี้สินหมุนเวียน 792.54 ล้านบาท เพิ่มขึ้นร้อยละ 7.4 โดยรายการหลักที่เพิ่มขึ้น ได้แก่

-   หนี้สินระยะยาวที่ถึงกำหนดชำระภายในหนึ่งปี ประกอบด้วย เงินฏู้ยืมระยะยาว,
    หนี้สินตามสัญญาเช่าซื้อ และสัญญาเช่าการเงิน
    ซึ่งเป็นผลจากการขยายการลงทุนในส่วนของธุรกิจให้เช่าเครื่องจักร ของบริษัทย่อย และ

-   ตั๋วเงินขายลด จำนวน 160 ล้านบาท ซึ่งนำมาใช้ในการเสริมสภาพคล่อง

หนี้สินไม่หมุนเวียน จำนวน 595.34 ล้านบาท ร้อยละ 8.7 เพิ่มจาก จาก 547.73 ล้านบาท
รายการหลักประกอบด้วย เงินกู้ยืมระยะยาว, หนี้สินภายใต้สัญญาเช่าซื้อ และสัญญาการเงิน
จากการลงทุนในเครื่องจักรเพื่อให้เช่า จำนวนรวม 569.11 ล้านบาท และ
หนี้สินภาษีเงินได้รอการตัดบัญชี 10.82 ล้านบาท

ส่วนของผู้ถือหุ้น

ณ วันที่ 31 ธันวาคม 2558 บริษัท และบริษัทย่อย มีส่วนของผู้ถือหุ้นรวม 1,600.70 ล้านบาท
เพิ่มขึ้น ร้อยละ 3.2 จาก ณ วันที่ 31 ธันวาคม 2557 ในปี 2558
บริษัทจ่ายเงินปันผลในอัตราหุ้นละ 0.30 บาท เป็นเงินสด 0.50 บาทต่อหุ้น และปันผลเป็นหุ้น
0.25 บาทต่อหุ้น มีผลให้ทุนจดทะเบียน และทุนชำระแล้วเพิ่มขึ้น จากการจ่ายปันผลเป็นหุ้น จำนวน
21.39 ล้านบาท

อัตราส่วนหนี้สินต่อส่วนของผู้ถือหุ้น 0.87 เท่า เทียบกับ 0.83 เท่าในปี 2557

มูลค่าหุ้นตามบัญชี-ส่วนของบริษัทใหญ่ 15.12 บาทต่อหุ้น